Document ID: /roh_data/filtered/swiss_laws_in_ROHinterleaved.jsonl.gz/23793

This text was translated from EN into Rumantsch Grischun.

In cases where the accused has already been on remand, an application for preventive detention is filed in writing by the public prosecutor and the decision on whether to order preventive detention is taken by the compulsory measures court. Where grounds for detention arise only after charges have been brought, the director of proceedings in the court of first instance shall conduct detention proceedings in analogous application of Article 224 and shall request the compulsory measures court to order preventive detention. The proceedings before the compulsory measures court are governed by:a. Articles 225 and 226 mutatis mutandis where the accused has not been on remand;b. Article 227 mutatis mutandis where the accused has already been on remand.

Sin ina dumonda en scrit da la procura publica decida la dretgira da mesiras repressivas davart l’ordinaziun da l’arrest da segirezza, sche la persuna inculpada sa chatta gia en arrest d’inquisiziun. Sch’i resultan motivs d’arrest pir suenter che l’accusaziun è vegnida fatga, fa la direcziun da la procedura da la dretgira d’emprima instanza – applitgond l’artitgel 224 confurm al senn – ina procedura d’arrest da segirezza e pretenda da la dretgira da mesiras repressivas d’ordinar l’arrest da segirezza. La procedura davant la dretgira da mesiras repressivas sa drizza:a. confurm al senn tenor ils artitgels 225 e 226, sche la persuna inculpada na sa chatta betg gia en arrest d’inquisiziun;b. confurm al senn tenor l’artitgel 227, sche la persuna inculpada sa chatta gia en arrest d’inquisiziun.